
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3947 (1) 

Έγκριση του ρυμοτομικού σχεδίου του οικισμού Σπηλιάς Εορδαίας Ν. Κοζά¬ 
νης. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Π.Δ. της 17.7.1923 για τα σχέδια πόλεων. 

2. Το Π.Δ. 1018/1.1.1971 και τον Α.Ν. 314/1968 για τις αρμοδιότη¬ 
τες των Νομαρχών σε θέματα έγκρισης ή τροποποίησης σχεδίου πόλεων. 

3. Τα Β.Δ. 712/70, 677/71 και 198/72 για τη διοικητική 
αποκέντρωση όπως ισχύουν σήμερα. 

4. Τη 19/1-8/β/9.9.1971 κοινή απόφαση των Υπουργών Προεδρίας 
Κυβερνήσεως και Εσωτερικών για την οργάνωση των Νομαρνιών. 

5. Το Ν. 8/9.6.73 «περί ΓΟΚ». 

6. Το Ν. 1032/1980 για τη σύσταση του ΥΧΟΠ. 


7. Το Ν. 1337/1983 και ειδικότερα το άρθρο 38 παρ. 1 αυτού. 

8. Το Π.Δ. της 2-4/14.5.1985 για τη μεταβίβαση αρμοδιοτήτων στους 
Νομάρχες για εγκρίσεις και τροποποιήσεις κ.λ.π. ρυμοτομικών σχεδίων. 

Έχοντας ιδεί: 

α) Τις αποφάσεις 1/1984 και 6/1984 του Κοινοτικού Συμβουλίου 
Σπηλιάς. 

β) Τις από 12/7/1984 και 28/8/86 εισηγήσεις του Τμήματος 
Πολεοδομίας και ΠΕ της Νομαρχίας για την έγκριση τόυ ρυμοτομι¬ 
κού σχεδίου Σπηλιάς Ν. Κοζάνης. 

γ) Τις γνωμοδοτήσεις του Νομαρχιακού Συμβουλίου ΠΕ. 
ΧΩ.ΔΕ της Νομαρχίας που διατυπώθηκαν αντίστοιχα στο 2ο θέμα 
της 11ης συνεδρίας της 12.7.1984 και στο Ιο θέμα της 16ης 
συνεδρίασης της 28.8.86 και επειδή με την υπόψη έγκριση προβλέ- 
πονται σ’ αυτές κοινόχρηστες εκτάσεις διαθέσιμα προοριζόμενα 
για κοινωφελείς σκοπούς, αποφασίζουμε: 

Εγκρίνουμε το ρυμοτομικό σχέδιο του οικισμού Σπηλιάς Ν. 
ΚΟΖΑΝΗΣ όπως απεικονίζεται στο σχετικό διάγραμμα της Επιθε¬ 
ώρησης Τοπογραφικής Υπηρεσίας Κεντροδυτικής Μακεδονίας θε¬ 
ωρημένο από 28.8.86 και υπογεγραμμένο από την ΕΟΔ ΚΟΖΑ¬ 
ΝΗΣ με ημερομηνία 10.1.83 διανομή 1982 που αποτελεί αναπό¬ 
σπαστο τμήμα τη4 απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, ·19 Σεπτεμβρίου 1986 
0 Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. 3977 (2) 

Τροποποίηση του ρυμοτομικού σχεδίου πόλεως ΚΟΖΑΝΗΣ στο Ο.Τ. 455. 

Ο ΝΟΜΑΡΧΗΣ ΚΟΖΑΝΗΣ 

' Εχοντας υπόψη: 

1. Το Π.Δ. της 17.7.1923 για τα σχέδια πόλεων. 

2. ΤοΝ.Δ. 1018/1.1.1971 και τον Α.Ν. 314/1968 για τις (αρμοδιότη¬ 
τες των Νομαρχών σε θέματα έγκρισης ή τροποποίησης σχεδίου πόλεων. 

3. Τα Β.Δ. 712/70, 677/71 και 198/72 για τη διοικητική 
αποκέντρωση όπως ισχύουν σήμερα. 

4. Τη 19/1-8/β/9.9.1971 κοινή απόφαση των Υπουργών Προε¬ 
δρίας και Εσωτερικών για την οργάνωση των Νομαρχιών. 

5. Το Ν. 1032/1980 για τη σύσταση του ΥΧΟΠ. 

,6. Το Ν. 8/9.6.73 «περί ΓΟΚ». 

7. Το Ν. 1337/1983 και ειδικότερα τα άρθρο 33 παρ. 2 αυτού και 
το Ν. 1512/85 αρ. 8 παρ. 15 αυτού και το Ν. 1577/85 άρθρο 34 παρ. 
3. 

8. Το Π.Δ. 183 ΦΕΚ 70Α/5.6.86) για τη μεταβίβαση αρμοδιοτή¬ 
των στους Νομάρχες, έγκρισης τροποποιήσεων ρυμοτομικών σχεδίων 
σε οικισμούς άνω των 20.000 κατοίκων. 

9. Το ρυμοτομικό σχέδιο της πόλης ΚΟΖΑΝΗΣ που εγκρίθηκε με 
το Π.Δ. της 22-1/29.1.1929 (ΦΕΚ 32Α). 

Έχοντας ιδεί: 


α) Τις αποφάσεις 95/1986 και 240/86 του Δημοτικού Συμβουλίου 
ΚΟΖΑΝΗΣ με τις οποίες προτείνεται η έγκριση της τροποποίησης του 
ρυμοτομικού σχεδίου ΚΟΖΑΝΗΣ στο Ο.Τ. 455. 

β) Την από 4.9.1986 εισήγηση του Τμήματος Πολεοδομίας και 
ΠΕ της Νομαρχίας για την έγκριση της υπόψη τροποποίησης. 

γ) Τη σύμφωνη γνώμη του Νομαρχιακού Συμβουλίου ΠΕ.ΧΩ.ΔΕ 
της Νομαρχίας που διατυπώθηκε στο 2ο θέμα της 18ης συνεδρίασης 
της 4.9.1986 και επειδή με την υπόψη τροποποίηση δεν θίγεται το 
βασικό οδικό δίκτυο δεν μειώνονται κοινωφελείς ή κοινόχρηστοι χώ¬ 
ροι αντίθετα αυξάνονται οι κοινόχρηστοι χώροι με τη δημιουργία 6 
μέτρων πεζοδρόμων, λαμβάνονται υπόψη λόγοι κυκλοφοριακοί, κα¬ 
θώς και ιδιωτικά δίκαια, αποφασίζουμε: 

Εγκρίνουμε την τροποποίηση του ρυμοτομικού σχεδίου πόλεως Κο¬ 
ζάνης στο Ο.Τ. 455 όπως φαίνεται στο διάγραμμα το θεωρημένο από 
4.5.1986 από το Τμήμα Πολεοδομίας και ΠΕ της Νομαρχίας που 
συνοδεύει την απόφαση αυτή και αποτελεί αναπόσπαστο μέρος της.' 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 16 Σεπτεμβρίου 1986 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. 6329 (Β) 

Τροποποίηση ρυμοτομικού σχεδίου Κοινότητας Καλών Νερών Ν. Μαγνη¬ 
σίας. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1. Τις διατάξεις: 

α) Του από 17.7.1923 Ν.Δ/τος «περί σχεδίων πόλεων κλπ.» όπως 
τροποποιήθηκαν και ισχύουν σήμερα και ιδιαίτερα τα άρθρα 3,9, 70 αυτού. 

β) Του 1018/71 Π.Δ/τος «περί τροποποιήσεως και συμπληρώσεως 
του Α.Ν. 314/1968» περί παροχής εις τον Τ.Β.Ε. και Νομάρχες αρμοδιό¬ 
τητες κ.λπ. 

γ) Του Ν. 1337/1983 «περί επεκτάσεως Πολεοδομικών σχεδίων κ.λπ.». 

δ) Του Π.Δ/τος 443/1983 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ.». 

2. Το εγκεκριμένο ρυμοτομικό σχέδιο πόλης Κιχλών Νερών. 

3. Την 8/1986 απόφαση Κοινοτικού Συμβουλίου Καλών Νερών 
με την οποία προτείνεται η τροποποίηση σχεδίου πόλης Καλών 
Νερών προκειμένου να προσαρμοστεί με την υπάρχουσα εθνική 
οδό που διαπερνά τον οικισμό με την κατάργηση του εγκεκριμένου 
δρόμου παράπλευρα της εθνικής οδού και τέμνεται με αυτή από 
τη θέση καθόδου προς Καλά Νερά μέχρι της οδού Ιωάννου Παύλου 


και να εγκριθεί η θέση που βρίσκεται η εθνική οδός από το ρέμα 
Ροδιάς μέχρι οδό Ιωάν. Παύλου. 

4. Την -απόφαση 10/1986 της Κοινότητας Καλών Νερών που 
απορρίπτει τις ενστάσεις των Δ. Καπουρνιώτη, Δ. Καπανιάρη, Γ. 
Παπουτσή, Στ. Ρίζου και Δ. Ξυνογαλά και Χρ. και Χαρ. Τσιάτα 
σύμφωνα με το σκεπτικό της απόφασης αυτής. 

5. Την πράξη 19/10.6.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροποποί¬ 
ηση του σχεδίου σύμφωνα με τη σχετική πρόταση - απόφαση του Κοινοτι¬ 
κού Συμβουλίου Καλών Νερών με αριθμό 8/1986, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
της Κοινότητας Καλών Νερών για την προσαρμογή του με την Εθνική 
οδό Κυκλώματος Πηλίου που διαπερνά τον Οικισμό σύμφωνα με το 
σχετικό διάγραμμα που θεωρήθηκε από το ΤΠ και ΠΕ Ν. Μαγνησίας 
και αποτελεί αναπόσπαστο Τμήμα της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 22 Σεπτεμβρίου 1986 

Ο Νομάρχης 
ΕΤΡ. ΚΑΦΑΝΤΑΡΗΣ 

Αριθ. 3163 ^4) 

Χαρακτηρισμός διατηρητέου δρόμου στο Ο.Τ. 234 του σχεδίου πόλης Σά¬ 
μου. 

Ο ΝΟΜΑΡΧΗΣ ΣΑΜΟΥ 
’ Εχοντας υπόψη: 

1. Το Ν. 3200/55 «περί διοικητικής αποκέντρωσης» σε συνδυασμό με 
το Ν.Δ. 532/70, το Β.Δ. 712/70; το Ν.Δ. 950/72 το Ν. 291/73. 

Την υπ αριθμ. 75724/1151/83 κοινή απόφαση των Υπουργών 
Προεδρίας Κυβερνήσεως και ΧΟΠ «περί κωδικοποίησης - τροποποίησης 
και συμπλήρωσης συλλογικών οργάνων κ.τ.λ.» (ΦΕΚ 767/Β/83). 

3. Τις διατάξεις του Ν.Δ. της 17.7.23 «περί σχεδίων πόλεων κωμών 
και συνοικισμών του κράτους και οικοδομής αυτών» όπως τροποποιήθηκε 
μεταγενέστερα. 

4. Τις διατάξεις του Α.Ν. 314/68 του Ν.Δ. 1018/71 και το άρθρο 
28 του ΓΟΚ/73. 


5. Τις διατάξεις του Ν.Δ. 690/48 και την εγκύκλιο του ΥΔΕ 20014/77. 

6. Την αριθ. 140/83 απόφαση του Δημοτικού Συμβουλίου Σαμίων 
με την οποία χαρακτήρισε διατηρητέο το δρόμο που βρίσκεται στο Ο.Τ. 
234 του σχεδίου πόλης Σάμου και απεικονίζεται με τα στοιχεία Α Β Γ 
ΔΕΖΗΘΙΚΛΜΝΞΟΑ στο συνημμένο σχεδιάγραμμα. 

7. Την αριθμ. 8/3/7.7.86 πράξη του Νομαρχιακού Συμβουλίου ΧΟΠ 
με την οποία γνωματέυσε να χαρακτηριστεί διατηρητέος ο εν λόγω δρόμος. 


8. Το γεγονός ότι ο δρόμος που βρίσκεται στο Ο.Τ. 234 του σχεδίου 
πόλης Σάμου και απεικονίζεται με τα στοιχεία ΑΒΓΔΕΖΗΘΙΚΛΜΝΞΟΑ 
στο συνημμένο σχεδιάγραμμα, προϋπάρχει του 1923 και εξυπηρετεί ιδιοκτη¬ 
σίες που δεν έχουν πρόσωπο σε εγκεκριμένο δρόμο και δεν μπορούν να 
αποκτήσουν με τακτοποίηση διότι- οι όμορες ιδιοκτησίες είναι ήδη κτισμένες, 
αποφασίζουμε: 

Χαρακτηρίζουμε ως δαιτηρητέο το δρόμο~πόυ βρίσκεται στο Ο.Τ. 
234 του σχεδίου πόλης Σάμου και απεικονίζεται με τα στοιχεία Α Β 
Γ ΔΕΖ ΗΘΙΚΛΜΝΞΟΑστο συνημμένο σχεδιάγραμμα,διότι 
προϋπάρχει του έτους 1923 και εξυπηρετεί ιδιοκτησίες που δεν έχουν 
πρόσωπο σε εγκεκριμένο δρόμο και ούτε μπορούν να αποκτήσουν με 
τακτοποίηση διότι οι όμορες είναι ήδη κτισμένες. 

Ορίζουμε να ισχύσουν στις παρόδιες ιδιοκτησίες οι όροι δόμησης του 
σχεδίου πόλης Σάμου. 

Η απόφαση αυτή να δημοσιευθεί στην Εφημερίδα της Κυβερνή- 
σεώς μαζί με το σχεδιάγραμμα που τη συνοδεύει. 


Σάμος, 24 Ιουλίου 1986 
Ο Νομάρχης 

ΚΥΡΙΑΚΟΣ ΓΕΩΡΓΙΑΔΗΣ 











